pythainlp/thai_wikipedia_clean_20230101 huggingface dataset:
เครื่องบินลำที่ตกเป็นเครื่องบินโบอิง 737-524 จดทะเบียนภายใต้ชื่อ PK-CLC ( 27323) ผลิตในปี 1994 และส่งต่อให้กับสายการบินคอนติเนนตัลเป็นผู้ใช้งานแรกในวันที่ 31 พฤษภาคม ปีเดียวกัน ภายใต้ชื่อจดทะเบียน N27610 ต่อมาได้ถูกรวมกับฝูงบินของสายการบินยูไนเต็ดภายใต้ชื่อจดทะเบียนเดิม ในวันที่ 1 ตุลาคม 2010 ก่อนที่จะเป็นส่วนหนึ่งของฝูงบินของศรีวิชัยในวันที่ 15 พฤษภาคม 2012 เป็นเครื่องบิน 737-500 ลำแรกในสิบห้าลำที่ซรีวีจายารับเข้าในปี 2012 เพื่อทดแทนฝูงบิน 737-200 เดิม เครื่องบินลำนี้ประกอบด้วยเครื่องยนต์ CFMI CFM56-3B1 สองอัน และซรีวีจายาตั้งชื่อเครื่องบินว่า "Citra" (จิตรา)
แมรีโกลด์ (เพลงไอมยง)
"แมรีโกลด์"  เป็นซิงเกิลลำดับที่ห้าของไอมยง  ออกจำหน่ายเมื่อวันที่ 8 สิงหาคม พ.ศ. 2561 เพลงนี้ออกอากาศในรายการโทรทัศน์พิเศษ "เอ็นเอชเค โคฮากุอูตะกัสเซ็ง ปีที่ 69" หลังจากนั้นเป็นต้นมา เพลงนี้ก็ครองอันดับหนึ่งของออริคอนสตรีมมิงชาร์ต 20 สัปดาห์ติดต่อกัน และจากรายงานของบิลบอร์ดเจแพน ระบุว่ามีการเล่นเพลงนี้จากบริการสตรีมมิงถึง 200 ล้านครั้งในเดือนกุมภาพันธ์ พ.ศ. 2563
ชื่อเพลง "แมรีโกลด์" คือดอกดาวเรือง มีความหมายสองทางทั้งดีและไม่ดี แปลได้ทั้งรักแท้ รักนิรันดร์ หรือกระทั่งความสิ้นหวัง หึงหวง และโศกเศร้า ไอมยงกล่าวเกี่ยวกับเพลงนี้ไว้ว่า "เพลงนี้สื่อถึงความรู้สึกที่ปรารถนาใครสักคนอย่างแรงกล้า อยากอยู่ด้วยกันอย่างนี้ตลอดไป อาจจะเป็นคนที่อยู่ใกล้คุณที่สุด หรือเป็นเธอที่อยู่ไกลแสนไกล ความรู้สึกที่เหมือนจะส่งไปถึง แต่ก็ส่งไปไม่ถึง ความรักในวันวานที่พอหวนนึกถึงแล้วทำให้ยิ้มหรือหัวเราะออกมา ล้วนแล้วแต่เป็นความทรงจำที่อยากเก็บมันเอาไว้"
ไอมยงเป็นผู้แสดงในมิวสิกวิดีโอ ถ่ายทำในห้องสีเทาทึม ๆ และมีฉากเล่นสเกตบอร์ดไปตามท้องถนนในเซี่ยงไฮ้ กำกับโดยโทโมกาซุ ยามาดะ โดยยามาดะให้ความเห็นว่า "ความรู้สึกภายในใจของเราจะเปลี่ยนแปลงไปตามสีและแสงจากทิวทัศน์ของเมือง เราถ่ายทำวิดีทัศน์นี้เพื่อถ่ายทอดความรู้สึกที่ไม่เปลี่ยนไปของใครบางคน โดยเปลี่ยนให้พวกเขากลายเป็นแสงสว่าง เงา และบรรยากาศแทน"
ปัจจุบันมียอดผู้เข้าชมในยูทูบมากกว่า 200 ล้านครั้ง และยังถูกใช้ประกอบโฆษณาในกูเกิลเซิร์ชของญี่ปุ่น
เดอะแมนดาโลเรียน
ศรีวิชัยแอร์ เที่ยวบินที่ 182
การเลือกตั้งนายกองค์การบริหารส่วนจังหวัดนนทบุรี พ.ศ. 2563
การเลือกตั้งนายกองค์บริหารส่วนจังหวัดและสมาชิกสภาองค์การบริหารส่วนจังหวัดนนทบุรี พ.ศ. 2563 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2563 กำหนดให้มีขึ้นในวันที่ 20 ธันวาคม พ.ศ. 2563 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง และการเลือกตั้งสมาชิกสภาองค์การบริหารส่วนจังหวัด 36 ที่นั่ง โดยแบ่งออกเป็นจำนวน 36 เขตเลือกตั้ง แต่ละเขตเลือกตั้งจะมีสมาชิกสภาองค์การบริหารส่วนจังหวัดได้เขตละ 1 คน
มีผู้สมัครรับเลือกตั้ง 4 คน ดังนี้
หมายเลข 1 : นายไพบูลย์ กิจวรวุฒิ.
อดีตผู้สมัครสมาชิกสภาผู้แทนราษฎร (ส.ส.) จังหวัดนนทบุรี เขต 4 พรรคอนาคตใหม่ ในการเลือกตั้งทั่วไปปี 2562 ลงสมัครในนามคณะก้าวหน้า
หมายเลข 2 : นายฉลอง เรี่ยวแรง.
อดีตสมาชิกสภาผู้แทนราษฎรจังหวัดนนทบุรี 3 สมัย และอดีตผู้สมัครสมาชิกสภาผู้แทนราษฎร (ส.ส.) จังหวัดนนทบุรี เขต 2 พรรคพลังประชารัฐ ในการเลือกตั้งทั่วไปปี 2562 ลงสมัครในนามกลุ่มพลังนนท์
หมายเลข 3 : พันตำรวจเอก ธงชัย เย็นประเสริฐ.
อดีตนายกองค์การบริหารส่วนจังหวัดนนทบุรี 3 สมัย (พ.ศ. 2547 - 2563) ลงสมัครในนามกลุ่มผึ้งหลวง
หมายเลข 4 : นางพิมพร ชูรอด.
ผู้สมัครอิสระ
ผลการเลือกตั้งสมาชิกสภาองค์การบริหารส่วนจังหวัด.
อำเภอเมืองนนทบุรี.
เขตการเลือกตั้งที่ 1 ประกอบไปด้วยตำบลบางศรีเมือง ตำบลบางไผ่ และตำบลบางกร่าง (เฉพาะหมู่ที่ 9 ในเขตเทศบาลเมืองบางศรีเมือง)
เขตการเลือกตั้งที่ 2 ประกอบไปด้วยตำบลบางกร่าง (ยกเว้นหมู่ที่ 9 ในเขตเทศบาลเมืองบางศรีเมือง) และตำบลไทรม้า (เฉพาะหมู่ที่ 4 5 และ 6)
เขตการเลือกตั้งที่ 3 ประกอบไปด้วยตำบลบางรักน้อย และตำบลไทรม้า (เฉพาะหมู่ที่ 1 2 และ 3)
เขตการเลือกตั้งที่ 4 ประกอบไปด้วย
เขตการเลือกตั้งที่ 5 ประกอบไปด้วย
เขตการเลือกตั้งที่ 6 ประกอบไปด้วย
เขตการเลือกตั้งที่ 7 ประกอบไปด้วย
เขตการเลือกตั้งที่ 8 ประกอบไปด้วย
เขตการเลือกตั้งที่ 9 ประกอบไปด้วย
เขตการเลือกตั้งที่ 10 ประกอบไปด้วย
อำเภอบางบัวทอง.
เขตการเลือกตั้งที่ 1 ประกอบไปด้วยตำบลบางรักใหญ่ และตำบลบางรักพัฒนา [เฉพาะหมู่ที่ 1 5 และหมู่ที่ 3 (ในเขตเทศบาลเมืองบางบัวทอง)]
เขตการเลือกตั้งที่ 2 ประกอบไปด้วยตำบลโสนลอย ตำบลพิมลราช [เฉพาะหมู่ที่ 1 3 และหมู่ที่ 2 (ในเขตเทศบาลเมืองบางบัวทอง)] และตำบลบางรักพัฒนา (เฉพาะหมู่ที่ 6 ในเขตเทศบาลเมืองบางบัวทอง)
เขตการเลือกตั้งที่ 3 ประกอบไปด้วยตำบลบางรักพัฒนา (เฉพาะหมู่ที่ 2 3 4 6 9 10 11 12 13 14 และ 15)
เขตการเลือกตั้งที่ 4 ประกอบไปด้วยตำบลบางรักพัฒนา (เฉพาะหมู่ที่ 7 และ 8) ตำบลพิมลราช (เฉพาะหมู่ที่ 4 และ 5) ตำบลบางคูรัด (เฉพาะหมู่ที่ 4) และตำบลบางบัวทอง (เฉพาะหมู่ที่ 1 และ 3)
เขตการเลือกตั้งที่ 5 ประกอบไปด้วยตำบลบางคูรัด (เฉพาะหมู่ที่ 1 2 3 5 6 7 8 9 และ 10)
เขตการเลือกตั้งที่ 6 ประกอบไปด้วยตำบลพิมลราช (เฉพาะหมู่ที่ 6 7 และ 8) และตำบลบางบัวทอง (เฉพาะหมู่ที่ 4 5 6 8 และ 11)
เขตการเลือกตั้งที่ 7 ประกอบไปด้วยตำบลละหาร (เฉพาะหมู่ที่ 7 และ 8) และตำบลบางบัวทอง (เฉพาะหมู่ที่ 2 7 9 10 12 13 และ 14)
เขตการเลือกตั้งที่ 8 ประกอบไปด้วยตำบลละหาร (เฉพาะหมู่ที่ 1 2 3 4 5 6 และ 9) ตำบลพิมลราช (เฉพาะหมู่ที่ 2 ในเขตเทศบาลเมืองพิมลราช) และตำบลลำโพ
อำเภอปากเกร็ด.
เขตการเลือกตั้งที่ 1 ประกอบไปด้วยตำบลท่าอิฐ ตำบลอ้อมเกร็ด ตำบลคลองข่อย และตำบลบางพลับ (เฉพาะหมู่ที่ 2)
เขตการเลือกตั้งที่ 2 ประกอบไปด้วยตำบลบางตะไนย์ ตำบลคลองพระอุดม ตำบลบางพลับ (เฉพาะหมู่ที่ 1 3 4 และ 5) ตำบลเกาะเกร็ด ตำบลปากเกร็ด (เฉพาะหมู่ที่ 1 และ 3) และตำบลบางพูด (เฉพาะหมู่ที่ 7)
เขตการเลือกตั้งที่ 3 ประกอบไปด้วยตำบลบ้านใหม่ และตำบลบางพูด (เฉพาะหมู่ที่ 1 และ 2)
เขตการเลือกตั้งที่ 4 ประกอบไปด้วยตำบลคลองเกลือ ตำบลบางพูด (เฉพาะหมู่ที่ 9 เมืองทองธานี ถนนป๊อบปูล่า ถนนป๊อบปูล่า 5 ถนนป๊อบปูล่า 6 และถนนบอนด์สตรีท) และตำบลบางตลาด (เฉพาะหมู่ที่ 4 และ 8)
เขตการเลือกตั้งที่ 5 ประกอบไปด้วยตำบลบางพูด (เฉพาะหมู่ที่ 3 4 5 6 และ 8)
เขตการเลือกตั้งที่ 6 ประกอบไปด้วยตำบลปากเกร็ด (เฉพาะหมู่ที่ 2 4 และ 5) และตำบลบางตลาด (เฉพาะหมู่ที่ 6 และ 7)
เขตการเลือกตั้งที่ 7 ประกอบไปด้วยตำบลบางตลาด (เฉพาะหมู่ที่ 1 2 3 5 9 และ 10)
อำเภอบางใหญ่.
เขตการเลือกตั้งที่ 1 ประกอบไปด้วยตำบลเสาธงหิน (เฉพาะหมู่ที่ 5 6 และ 8)
เขตการเลือกตั้งที่ 2 ประกอบไปด้วยตำบลบางแม่นาง (เฉพาะหมู่ที่ 4 9 10 11 12 และ 15)
เขตการเลือกตั้งที่ 3 ประกอบไปด้วยตำบลบ้านใหม่ ตำบลบางแม่นาง (เฉพาะหมู่ที่ 3 5 6 7 และ 8) และตำบลบางใหญ่ (เฉพาะหมู่ที่ 3 4 5 และ 6)
เขตการเลือกตั้งที่ 4 ประกอบไปด้วยตำบลบางม่วง (ยกเว้นหมู่ที่ 2) ตำบลบางใหญ่ (เฉพาะหมู่ที่ 1 และ 2) และตำบลบางแม่นาง (เฉพาะหมู่ที่ 1 2 13 14 16 17 และ 18)
เขตการเลือกตั้งที่ 5 ประกอบไปด้วยตำบลเสาธงหิน (เฉพาะหมู่ที่ 1 2 3 4 และ 7) ตำบลบางเลน และตำบลบางม่วง (เฉพาะหมู่ที่ 2)
อำเภอบางกรวย.
เขตการเลือกตั้งที่ 1 ประกอบไปด้วยตำบลบางกรวย และตำบลบางสีทอง (เฉพาะหมู่ที่ 1 4 และ 5)
เขตการเลือกตั้งที่ 2 ประกอบไปด้วยตำบลบางสีทอง (เฉพาะหมู่ที่ 2 และ 3) ตำบลวัดชลอ ตำบลบางขนุน และตำบลมหาสวัสดิ์ (เฉพาะหมู่ที่ 3 4 และ 5)
เขตการเลือกตั้งที่ 3 ประกอบไปด้วยตำบลมหาสวัสดิ์ (เฉพาะหมู่ที่ 1 2 6 และ 7) ตำบลบางขุนกอง ตำบลบางคูเวียง และตำบลปลายบาง (เฉพาะหมู่ที่ 1)
เขตการเลือกตั้งที่ 4 ประกอบไปด้วยตำบลปลายบาง (เฉพาะหมู่ที่ 2 3 4 และ 5) และตำบลศาลากลาง
อำเภอไทรน้อย.
เขตการเลือกตั้งที่ 1 ประกอบไปด้วยตำบลราษฎร์นิยม ตำบลขุนศรี ตำบลไทรใหญ่ ตำบลคลองขวาง (เฉพาะหมู่ที่ 2 3 4 5 6 7 8 9 และ 10) และตำบลไทรน้อย (เฉพาะหมู่ที่ 2 6 7 8 10 และ 11)
เขตการเลือกตั้งที่ 2 ประกอบไปด้วยตำบลหนองเพรางาย ตำบลทวีวัฒนา ตำบลไทรน้อย (เฉพาะหมู่ที่ 1 3 4 5 และ 9) ตำบลคลองขวาง (เฉพาะหมู่ที่ 1) ตำบลไทรน้อย (เฉพาะหมู่ที่ 5 ในเขตเทศบาลตำบลไทรน้อย) และตำบลคลองขวาง (เฉพาะหมู่ที่ 1 ในเขตเทศบาลตำบลไทรน้อย)
นูนูนานา
"นูนูนานา"  เป็นเพลงของเจสซี นักร้องแร็ปหญิงชาวอเมริกันเชื้อสายเกาหลี ออกจำหน่ายเมื่อวันที่ 30 กรกฎาคม พ.ศ. 2563 โดยพีเนชัน จัดจำหน่ายโดยกาเกาเอ็ม เป็นซิงเกิลแรกของ "นูนา" อีพีลำดับสองของเธอ
เพลงนี้แต่งโดยเจสซี ไซ อิลซน เพโนเมโก ดาเมียน จอห์นจอห์น และแชโร ส่วนยู คุน-ฮย็อง เพโนเมโก และช็อน บย็อน-อิล เป็นโปรดิวเซอร์ และยู คุน-ฮย็อง ช็อน บย็อง-อิล และคัง พิล-ซ็อง เป็นผู้เรียบเรียงดนตรี
ในมิวสิกวิดีโอ เป็นการร่วมงานกันระหว่างเจสซีกับอี ฮโยรี โดยพีเนชัน ซึ่งเป็นต้นสังกัดได้เผยแพร่ภาพเบื้องหลังการทำงานของทั้งสอง เมื่อวันที่ 28 กรกฎาคม พ.ศ. 2563
"นูนูนานา" เปิดตัวที่อันดับ 88 ของแกออนดิจิทัลชาร์ต จนสิ้นสัปดาห์เมื่อวันที่ 1 สิงหาคม พ.ศ. 2563 เป็นอันดับที่ 14 ของดาวน์โหลดชาร์ต และเป็นอันดับที่ 102 ของสตรีมมิงชาร์ต สัปดาห์ที่สอง เพลงไต่อันดับมาอยู่อันดับที่ 17 โดยอยู่อันดับที่ 9 ของดาวน์โหลดชาร์ต และอยู่อันดับที่ 16 ของสตรีมมิงชาร์ต ในสัปดาห์ที่สาม เพลงขึ้นมาอยู่ลำดับ 6 โดยอยู่อันดับที่ 6 ของดาวน์โลดชาร์ต และอันดับที่ 6 ของสตรีมมิงชาร์ต และในสัปดาห์ที่สี่ เพลงขึ้นมาเป็นอันดับที่สองของชาร์ต
ในสหรัฐ "นูนูนานา" ขึ้นสู่อันดับที่ 17 ของเวิลด์ดิจิทัลซองส์จนสิ้นสัปดาห์เมื่อวันที่ 15 สิงหาคม พ.ศ. 2563 และขึ้นเป็นอันดับที่ห้า จากชาร์ตสูงสุด 20 อันดับ
ชลดา ทองจุลกลาง
สหัสสกรพรพันศิวิไลไทประเสริฐ บุณยะจินดา
มาริน ฮินาตะ
มาริน ฮินาตะ (; ; 7 กรกฎาคม ค.ศ. 1997 – ) เป็นนักแสดงเอวีชาวญี่ปุ่น อดีตนางแบบและนักเต้น ของทีเพาเวอเรส
มาริน ฮินาตะ ได้รับการเปิดตัวในเดือนกรกฎาคม ค.ศ. 2019 จากเอสวันนัมเบอร์วันสไตล์ และเธอมีชื่อเล่นคือ "ฮินาตามะ"
เดือนตุลาคม ค.ศ. 2019 เธอได้รับการเปิดตัวในฐานะสาวแคมเปญของการมอบหมายหน้าที่โปรโมตบลูเรย์ความละเอียดสูงชุดอัตโตเตคิเอโซบิ!
เธอได้อันดับที่ 2 ในประเภทหน้าใหม่ของรายการ "นักแสดงเอวีคนนี้น่าทึ่ง! ฤดูหนาวปี ค.ศ. 2020" ซึ่งประกาศใน "แฟนซารายเดือน" ฉบับเดือนเมษายนในปี ค.ศ. 2020 และเธอได้อันดับที่ 38 จากผลโหวตของผู้อ่านในรายการ "100 นักแสดงสาวเซ็กซีที่โดดเด่นที่สุด ค.ศ. 2020 ของนิตยสารแฟลช" ที่ประกาศในเดือนธันวาคม ค.ศ. 2020
เป้าหมายของเธอคือ "การเป็นนักแสดงหญิงที่เป็นเป้าหมาย"
เธอมีชื่อเล่นคือ "ฮินาตามะ" แต่มีหลายชื่อจากแฟน ๆ เช่น "ทามาริน" และ "มารินจัง" รวมถึงบางครั้งเรียกว่า "ฮินาตะจัง" โดยแฟน ๆ จากต่างประเทศ และมีชื่อเล่นที่แฟน ๆ เรียกคือ "ฮินะจังซุ"
เธอมีหุ้นส่วนธุรกิจตุ๊กตาสัตว์ชื่อ "ทามาโกะ" และมีชื่อเล่นคือ "ทามะจัง" ส่วน "ละครทามาโกะ" ที่เธอมักโพสต์ในโซเชียลเน็ตเวิร์กเซอร์วิสนั้นเป็นที่นิยมในหมู่แฟน ๆ
งานอดิเรกของเธอคือการไปดื่มน้ำชายามบ่าย สีที่เธอชอบคือสีชมพู ส่วนสัตว์เลี้ยงของเธอคือแมวราเชินบลูเพศเมียชื่อ "นางมิลล์"
ทั้งนี้ เร คูรูกิ ซึ่งเป็นนักแสดงเอวีที่อยู่ในสำนักงานเดียวกันได้รับการเรียกว่าเป็นสามีของเธอ และมาริน ฮินาตะ เองก็ได้รับการเรียกว่าเป็นเจ้าสาวของเธอ
Marin Hinata
การล้อมฌาโดวีล
การล้อมที่ฌาโดวีล เป็นการสู้รบที่เกิดขึ้นในเดือนกันยายน ค.ศ. 1961 ซึ่งมีกองกำลังทหารชาวไอริชจำนวนเพียงเล็กน้อยที่ทำหน้าที่ที่เป็นส่วนหนึ่งของปฏิบัติการของสหประชาชาติในคองโกหรือโอนุก  ได้ถูกปิดล้อมในเมืองเหมืองของฌาโดวีล (ปัจจุบันคือ ลีกาซี) โดยกองกำลังกาต็องกาที่จงรักภักดีต่อรัฐกาต็องกาที่แยกตัวออกมา การปิดล้อมได้เกิดขึ้นในช่วงเจ็ดวันของการเผชิญหน้าระหว่างโอนุกกับกองกำลังกาต็องกาในช่วงปฏิบัติการมอร์เธอร์ แม้ว่าทหารชาวไอริชจะต้านทานการโจมตีของกาต็องกาเป็นเวลาห้าวัน ในขณะที่กองกำลังบรรเทาวงล้อมของกองกำลังไอริช อินเดีย และสวีเดนได้พยายามที่จะช่วยเหลือพวกเขา แต่จนในที่สุด พวกเขาก็ถูกบังคับให้ยอมจำนน ต่อมาพวกเขาถูกจับเป็นเชลยเป็นเวลาหนึ่งเดือนจนได้รับการปล่อยตัวโดยไม่มีใครเสียชีวิต
เหลย์ก๊าเส่ง
คาวามูระ มายะ
โนะโซะมิ โมะโมะอิ
สำนักวิชาศิลปศาสตร์ มหาวิทยาลัยแม่ฟ้าหลวง
สำนักวิชาศิลปศาสตร์ มหาวิทยาลัยแม่ฟ้าหลวง (อังกฤษ: School of Liberal Arts, Mae Fah Luang University) จัดตั้งขึ้นเมื่อปี พ.ศ. 2541 นับเป็นสำนักวิชาลำดับที่ 2 ของมหาวิทยาลัยแม่ฟ้าหลวง เป็นสถาบันการศึกษาด้านศิลปศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
นับตั้งแต่ก่อตั้ง สำนักวิชาศิลปศาสตร์ มหาวิทยาลัยแม่ฟ้าหลวง ดำเนินงานตามพันธกิจหลายด้าน โดยมีเป้าหมายสูงสุดคือ เพื่อส่งเสริมคุณภาพของการสอน งานวิจัย การบริการวิชาการ และการทำนุบำรุงศิลปะและวัฒนธรรม รวมถึงการพัฒนาบัณฑิตให้มีความเป็นเลิศทางภาษา นอกจากนี้ยังมีเป้าหมายเพื่อกำกับติดตามและรักษามาตรฐานระดับสูงของการสอนภาษาอังกฤษ ภาษาไทย ภาษาญี่ปุ่น ภาษาฝรั่งเศส และภาษาต่างประเทศอีกหลายภาษา ควบคู่กับการให้ความสำคัญเรื่องเทคโนโลยีสารสนเทศ ซึ่งเป็นคุณสมบัติอย่างหนึ่งที่สอดคล้องกับความต้องการขององค์กรต่าง ๆ ในยุคปัจจุบัน นอกจากนี้ สำนักวิชาฯ ยังปรับปรุงหลักสูตรศึกษาทั่วไปเพื่อส่งเสริมการเรียนด้านสังคมวัฒนธรรม เศรษฐกิจ การเมือง สิ่งแวดล้อม และสุขภาพ สุขอนามัย ซึ่งสามารถใช้เป็นความรู้พื้นฐานสำหรับวิชาชีพต่าง ๆ ต่อไป
สำนักวิชาศิลปศาสตร์จัดตั้งขึ้นตามพระราชบัญญัติมหาวิทยาลัยแม่ฟ้าหลวง พ.ศ. 2541 (ค.ศ. 1998)  ในช่วง 2 ปีแรกนับจากก่อตั้งขึ้นในปี พ.ศ. 2542 สำนักวิชาฯ รับผิดชอบเกี่ยวกับการพัฒนาและสอนรายวิชาศึกษาทั่วไป  ในปี พ.ศ. 2554 สำนักวิชาฯ เริ่มขยายหลักสูตรระดับต่าง ๆ ตั้งแต่นั้นเป็นต้นมา สำนักวิชาศิลปศาสตร์ มหาวิทยาลัยแม่ฟ้าหลวง ได้พัฒนาและเปิดหลักสูตรใหม่ที่มีความหลากหลายทั้งสาขาวิชาและระดับการศึกษาอย่างต่อเนื่อง
ปัจจุบัน สำนักวิชาศิลปศาสตร์ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
คณบดีสำนักวิชาศิลปศาสตร์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
ยูน ชิ-ยัง
การประกาศสงครามต่อสหราชอาณาจักรและสหรัฐของไทย
การประกาศสงครามต่อเยอรมนีและออสเตรีย-ฮังการีของสยาม
สำนักวิชาเทคโนโลยีสารสนเทศ มหาวิทยาลัยแม่ฟ้าหลวง
สำนักวิชาเทคโนโลยีสารสนเทศ มหาวิทยาลัยแม่ฟ้าหลวง (อังกฤษ: School of Information Technology, Mae Fah Luang University) จัดตั้งขึ้นพร้อมกับมหาวิทยาลัยแม่ฟ้าหลวง เมื่อ พ.ศ. 2541 เป็นสถาบันการศึกษาด้านเทคโนโลยีสารสนเทศ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอก ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
สำนักวิชาเทคโนโลยีสารสนเทศเป็นหนึ่งในสองสำนักวิชาที่ก่อตั้งมาพร้อมกับมหาวิทยาลัยแม่ฟ้าหลวง เมื่อ พ.ศ. 2541 โดยได้เปิดการสอนหลักสูตรวิทยาศาสตรบัณฑิต สาขาวิชาเทคโนโลยีสารสนเทศเป็นหลักสูตรแรก ในปีการศึกษา 2542 และมีบัณฑิตรุ่นแรกในปีการศึกษา 2545 ต่อมาสำนักวิชาได้เปิด หลักสูตรระดับปริญญาตรีและบัณฑิตศึกษาเป็นลำดับ
ปัจจุบัน สำนักวิชาเทคโนโลยีสารสนเทศมีการเรียนการสอนในระดับปริญญาตรี 6 หลักสูตร ระดับปริญญาโท 2 หลักสูตร และ ระดับปริญญาเอก 1 หลักสูตร รวมทั้งสิ้น 9 หลักสูตร มีบัณฑิตออกสู่สังคมแล้วหลายรุ่น อีกทั้งคณาจารย์และนักศึกษาทั้งระดับปริญญาตรีและบัณฑิตได้เผยแพร่ผลงานวิจัย และงานสร้างสรรค์ที่เป็นประโยชน์ทั้งในระดับชาติ และระดดับนานาชาติต ลอดจนได้ให้บริการวิชาการ และทำนุบำรุงศิลปวัฒนธรรมของภูมิภาคตลอดมา
ปัจจุบัน สำนักวิชาเทคโนโลยีสารสนเทศ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
คณบดีสำนักวิชาเทคโนโลยีสารสนเทศ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
สำนักวิชาอุตสาหกรรมเกษตร มหาวิทยาลัยแม่ฟ้าหลวง
สำนักวิชาอุตสาหกรรมการเกษตร มหาวิทยาลัยแม่ฟ้าหลวง (อังกฤษ: School of Agro-Industry, Mae Fah Luang University) จัดตั้งขึ้นเมื่อปี พ.ศ. 2542 นับเป็นสำนักวิชาลำดับที่ 4 ของมหาวิทยาลัยแม่ฟ้าหลวง เป็นสถาบันการศึกษาด้านอุตสาหกรรมทางการเกษตร ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
สำนักวิชาอุตสาหกรรมเกษตร ชื่อเดิมสำนักวิชาเทคโนโลยีการเกษตร จัดตั้งเมื่อวันที่ 9 มีนาคม พ.ศ. 2542 เพื่อผลิตบัณฑิตสาขาวิชาเทคโนโลยีการอาหาร ต่อมาในปี พ.ศ. 2546 ได้เปิดการสอนในสาขาวิชาเทคโนโลยีหลังการเก็บเกี่ยวและบรรจุภัณฑ์ ปี พ.ศ. 2551 ได้เปลี่ยนชื่อสาขาวิชาเป็นชื่อสาขาวิชาเทคโนโลยีการจัดการผลิตผลเกษตรและการบรรจุ ตลอดระยะเวลา 12 ปีที่ผ่านมา สำนักวิชาอุตสาหกรรมเกษตรมีการพัฒนาไปในทิศทางที่ดีและเติบโตขึ้น มีการเปิดสอนหลักสูตรทั้งระดับปริญญาตรี โท และเอก และมีบัณฑิตที่สำเร็จการศึกษาแล้วทั้งระดับปริญญาตรี และปริญญาโทที่มีคุณภาพ ประกอบด้วยคุณธรรมและจริยธรรมในวิชาชีพ ซึ่งจะช่วยนำพาอุตสาหกรรมเกษตรของประเทศไทยก้าวต่อไปอย่างมั่นคงสู่อนาคตที่ยิ่งใหญ่ วิวัฒนาการการเปิดหลักสูตรที่มีความหลากหลายทั้งสาขาวิชา และพัฒนาการศึกษาอย่างต่อเนื่อง
ปัจจุบัน สำนักวิชาอุตสาหกรรมการเกษตร มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
คณบดีสำนักวิชาอุตสาหกรรมการเกษตร มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
สำนักวิชาอุตสาหกรรมการเกษตร มหาวิทยาลัยแม่ฟ้าหลวง
การประกาศสงครามต่อสหรัฐและจักรวรรดิบริติชของญี่ปุ่น
จักรวรรดิญี่ปุ่นประกาศสงครามต่อสหรัฐและจักรวรรดิบริติช โดยนายกรัฐมนตรีฮิเดกิ โทโจ ในวันที่ 8 ธันวาคม พ.ศ. 2484 (ตามเวลาญี่ปุ่น; 7 ธันวาคม พ.ศ. 2484 ในสหรัฐ)
Seoul Broadcasting System
รายชื่อผู้ชนะชาร์ตอินกีกาโย (ค.ศ. 2021)
ชาร์ต "อินกีกาโย" เป็นชาร์ตรายการเพลงของเอสบีเอสที่มอบรางวัลให้กับซิงเกิลที่มีประสิทธิภาพดีที่สุดประจำสัปดาห์ในเกาหลีใต้ โดยการจัดอันดับคำนวณจากชาร์ตวัดประสิทธิภาพดิจิทัลที่ให้บริการเพลงออนไลน์ในประเทศ (55%), โซเชียลมีเดียผ่านยูทูบ (30%), ยอดขายอัลบั้ม (10%), โหวตขณะออกทอดสด (10%) และโหวตล่วงหน้า (5%) และตั้งแต่วันที่ 24 มกราคม อินกีกาโยได้เริ่มการลงคะแนนตามเวลาจริงผ่านแอพมือถือสตาร์พาสเพิ่มอีก 5%
ในปี 2021 มี 27 ซิงเกิลที่ได้อันดับที่หนึ่งในชาร์ตและ 18 ศิลปินได้รับรางวัลสำหรับความสำเร็จนี้ และมี 9 เพลงที่ได้รับถ้วยรางวัล Triple Crown ได้แก่ "I Can't Stop Me" โดยทไวซ์ "Celebrity" "Lilac" และ "Strawberry Moon" โดยไอยู "Rollin'" โดยเบรฟเกิลส์ "Butter" และ "Permission to Dance" โดยบีทีเอส "Traffic Light" โดยอี มู-จิน และ "Savage" โดยเอสปา
การประกาศสงครามต่อต้านสหรัฐของเยอรมนี
ในวันที่ 11 ธันวาคม พ.ศ. 2484 นาซีเยอรมนีประกาศสงครามต่อสหรัฐ โดยนายกรัฐมนตรีอดอล์ฟ ฮิตเลอร์
การประกาศสงครามตอบโต้เยอรมนีของสหรัฐ (ค.ศ. 1941)
ในวันที่ 11 ธันวาคม พ.ศ. 2484 สหรัฐประกาศสงครามต่อเยอรมนี โดยประธานาธิบดีแฟรงกลิน ดี. โรสเวลต์
การประกาศสงครามต่อญี่ปุ่นของสหรัฐ
ในวันที่ 8 ธันวาคม พ.ศ. 2484 สหรัฐประกาศสงครามต่อจักรวรรดิญี่ปุ่น โดยประธานาธิบดีแฟรงกลิน ดี. โรสเวลต์
การประกาศสงครามต่อเยอรมนีของฝรั่งเศส (ค.ศ. 1939)
ในวันที่ 3 กันยายน พ.ศ. 2482 สองวันหลังจากการบุกโปแลนด์ของเยอรมนี ฝรั่งเศสประกาศสงครามต่อเยอรมนี
วัดพิกุลทอง (จังหวัดนนทบุรี)
วัดพิกุลทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางกอกน้อย ในหมู่ที่ 6 บ้านวัดพิกุลทอง ตำบลวัดชลอ อำเภอบางกรวย จังหวัดนนทบุรี มีพื้นที่ทั้งหมด 9 ไร่ 90 ตารางวา
วัดพิกุลทองสร้างขึ้นเมื่อ พ.ศ. 2350 ไม่ทราบประวัติผู้สร้าง ได้มีการบูรณะขึ้นใหม่อย่างดีภายหลัง อาณาเขตด้านทิศใต้ติดคลองวัดพิกุล ด้านทิศตะวันตกติดคลองบางกอกน้อย ส่วนอีกสองด้านติดพื้นที่ของเอกชนซึ่งปัจจุบันทางวัดขอใช้เป็นทางเข้าออก
อุโบสถกว้าง 12 เมตร ยาว 25 เมตร สร้างขึ้นใหม่เมื่อ พ.ศ. 2499 หลังคามุงกระเบื้องลด 3 ชั้น ซ้อน 2 ชั้น มีช่อฟ้า ใบระกา นาคสะดุ้ง หน้าบันด้านหน้าแบ่งลายเป็น 2 ชั้น ชั้นบนเป็นพระพุทธรูปประทับยืนพร้อมอัครสาวก ถัดลงมาสลักเป็นรูปพระไตรปิฎกตั้งบนพานแว่นฟ้า มีเทพนมซ้ายขวา หน้าบันด้านหลังต่างกับด้านหน้าที่เป็นรูปนารายณ์ทรงครุฑ อุโบสถมีประตูทางเข้า 3 ประตู ซุ้มประตูทรงมงกุฎ บานประตูกลางสลักลายมังกรใหญ่ 1 ตัว ลูกมังกร 4 ตัว ภายในประดิษฐานพระประธาน เรียกกันว่า "หลวงพ่อขาว" เป็นพระพุทธรูปปางมารวิชัย
วิหารสร้างเมื่อ พ.ศ. 2500 ประดิษฐานพระพุทธไสยาสน์และพระพุทธรูปเป็นที่สักการะของคนทั่วไป เยื้องกับอุโบสถเป็นกุฏิเจ้าอาวาส มีทางเดินต่อเนื่องไปยังเรือนปั้นหยา 2 ชั้นทรงโบราณ ใช้เป็นหอสวดมนต์และอาคารปฏิบัติธรรม หน้าเรือนได้รับการตกแต่งสวนหย่อมอย่างสวยงาม ศาลาการเปรียญประดิษฐานพระพุทธรูปปางมารวิชัย สร้างเมื่อ พ.ศ. 2549
การล้อมจาดอทวิล
การแข่งขันฟุตบอลระหว่างพม่ากับไทย
วัดตึก (จังหวัดนนทบุรี)
วัดตึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางไผ่น้อย ตำบลบางไผ่ อำเภอเมืองนนทบุรี จังหวัดนนทบุรี
วัดตึกสร้างขึ้นเมื่อ พ.ศ. 2324 เดิมชื่อ วัดใหม่ตึก เนื่องจากมีร่องรอยการก่ออิฐถือปูนขนาดใหญ่และเก่าแก่อยู่ใต้ถุนหอสวดมนต์หลังเก่า ต่อมากลายเป็นวัดร้าง จนในสมัยพระอธิการคำหมุน ธมฺมวีโร หรือพระครูวรกิจธำรงเป็นเจ้าอาวาส ราว พ.ศ. 2535–2539 ท่านได้รื้อถอนและก่อสร้างขึ้นใหม่ทั้งหมดในบริเวณที่ดินเดิม แล้วเสร็จเมื่อ พ.ศ. 2539 นอกจากนี้ยังได้สร้างเสนาสนะอีกเป็นจำนวนมาก
อุโบสถหลังเก่าสร้างเมื่อ พ.ศ. 2324 ต่อมาได้สร้างอุโบสถใหม่สร้างเมื่อ พ.ศ. 2537 ภายในประดิษฐานพระประธานประจำอุโบสถปางมารวิชัย สร้างด้วยศิลาทรายแดง ลงรักปิดทอง มีอายุมากกว่า 100 ปี หน้าอุโบสถมีพระพุทธรูปปางมารวิชัยปูนปั้นปิดทอง เจดีย์ปูนปั้นทรงกลมประดิษฐานหน้าอุโบสถจำนวน 2 องค์ อายุประมาณ 100 ปี วิหารสร้างเมื่อ พ.ศ. 2545 ศาลาการเปรียญสร้างเมื่อ พ.ศ. 2508 ภายในประดิษฐานพระพุทธรูปปางมารวิชัย สร้างเมื่อ พ.ศ. 2535 หอสวดมนต์สร้างเมื่อ พ.ศ. 2528 กุฏิสงฆ์เป็นอาคารไม้และอาคารครึ่งตึกครึ่งไม้ ศาลาอเนกประสงค์สร้างเมื่อ พ.ศ. 2543 และมีศาลาบำเพ็ญกุศล วัดมีพระอุปคุตขนาดเท่าองค์พระจริงประดิษฐานอยู่ โดยวัดมีการจัดงานตักบาตรพระอุปคุตในคืนวันเพ็ญเดือน 12
เอียวัน โปลก์กะ
"เอียวัน โป็ลก์กะ" (ฟินนิช: Ievan polkka; แบบซาโวแปลว่า "ดนตรีโปลกาโดยเอียวา") เป็นเพลงที่มีชื่อเสียงจากประเทศฟินแลนด์ ฉบับเนื้อร้องเผยแพร่ในปี 1928 โดย Eino Kettunen ซึ่งใส่เนื้อร้องให้กับดนตรีโพลกาแบบฟินแลนด์ดั้งเดิม เพลงนี้ขับร้องด้วยสำเนียงซาโวตะวันออกซึ่งพูดในแถบกะเรเลียเหนืออย่างหนักแน่น เนื้อเพลงเล่าถึงมุมมองของชายหนุ่มคนหนึ่งที่เล่าเรื่องเกี่ยวกับสตรีชื่อเอียวา (Ieva) (ซึ่งตรงกับอีวา; Eva หรือ Eeva ในภาษาฟินแลนด์มาตรฐาน) ผู้ซึ่งได้หนีออกไปอยู่ตรงจุดที่ทุกคนกำลังเต้นโพลกา และเต้นรำไปด้วยทั้งคืน
ทำนองของ "เอียวันโปก์กะ" ใกล้เคียงกับทำนองของ และในกะเรเลียใต้รู้จักเพลงนี้ในชื่อ "Savitaipaleen polkka" ทำนองนั้นเหมือนกันกับทำนองดนตรีพื้นเมืองรัสเซีย "สโมเลนสกีย์ กีซาชอก" (Смоленский гусачок; "The Smolyanin Gosling") อย่างน่าตกใจ
เพลงนี้ในเวอร์ชั่นอะคัพเพลลาเป็นเวอร์ชั่นที่ได้รับความนิยมมากกว่าในระดับสากลในฐานะปรากฏการณ์ทางอินเตอร์เน็ตในปี 2006 ที่ซึ่ง Loituma Girl (หรือรู้จักในชื่อ Leekspin) ซึ่งเป็นแฟลชแอนิเมชั่นของตัวละครจากอะนิเม เรื่อง "บลีช" โอริฮิเมะ อินูเอะ โบกสะบัดต้นหอมญี่ปุ่น (leek)
ในเดือนธันวาคม 2018 วิดีโอของนักดนตรีท้องถนนชายที่มีการมองเห็นเรือนราง ชาวตุรกี Bilal Göregen ขับร้องเพลงเอียวันโป็ลก์กะ ประกอบดาร์บูกาได้อัปโหลดขึ้นบนยูทูบ และมียอดเข้าชมมากกว่า 1.9 ล้านครั้งภายในหนึ่งปี ต่อมาได้มีวิดีโอนี้ซึ่งตัดต่อแมวตัวหนึ่งโยกหัวตามจังหวะเพลงเข้าไป รู้จักกันในชื่อ "CatJAM" / "Vibing Cat" ได้อัปโหลดขึ้นบนทวิตเตอร์เมื่อเกือนตุลาคม 2020 ได้รับความนิยมในฐานะอินเตอร์เน็ตมีม และกลายเป็นเทมเพลทในการทำมีมบนบนอินสตาแกรมและเรดดิต
Ievan polkka
เอฟรีแวร์แอทดิเอนด์ออฟไทม์
เอฟรีแวร์แอทดิเอนด์ออฟไทม์  เป็นชุดของดนตรีจำนวนหกอัลบัมที่ปล่อยในปี 2016 ถึง 2019 โดยเดอะแคร์เทเกอร์ นามแฝงของศิลปิน เจมส์ เลย์แลนด์ เคอร์บี (James Leyland Kirby) โดยมีเป้าหมายเพื่อค้นหาและแสดงภาวะความจำเสื่อม, สมองเสื่อม และโรคอัลไซเมอร์
เสียงทั้งหมดในหกอัลบัมผลิตจากแซมเปิลส์ของเพลงเรเคิดส์ และ ไซลินเดอส์หลายรูปแบบ โดยเฉพาะจากเพลงแนวบอลรูม อายุตั้งแต่ทศวรรษ 1900s ถึง 1960s แต่ละอัลบัมในหกอัลบัม (ซึ่งเรียกว่าเป็นหก “ระยะ”) เป็นคัวแทนถึงแต่ละระยะในหกระยะที่บุคคลหนึ่งจะต้องพบเจอขณะทุกข์ทรมานจากอาการสมองเสื่อม อัลบัมแรก (ระยะ 1) ปล่อยในเดือนกันยายน 2016 พร้อมการเพิ่มเข้าไปใหม่อีกทุก ๆ หกเดือนก่อนมาถึง “การตาย” ของโปรเจ็กต์เดอะแคร์เทเกอร์ในวันที่ 14 มีนาคม 2016 เมื่อระยะ 6 และอัลบัมประกอบในชื่อ "Everywhere, an Empty Bliss" ได้ถูกปล่อย
ในเดือนกันยายน 2020 อัลบัมนี้ได้กลายเป็นปรากฏการณ์ทางอินเตอร์เน็ตบนเว็บไซต์เช่นติกต่อก และ ทวิตเตอร์ รวมถึงเป็นที่พูดถึงทั้งในเดอะไควเอทัส และ เดอะนิวยอร์กไทมส์
ชื่อและความยาวเพลงดังต่อไปนี้ดัดแปลงมาจากข้อมูลบนแบนด์แคมป์
ลอนดอนโบโร
ลอนดอนโบโร  หรือ เขตของลอนดอน เป็นเขตการปกครองท้องถิ่นระดับอำเภอจำนวน 32 เขต ที่ประกอบขึ้นเป็นเทศมณฑลทางพิธีการที่ชื่อเกรเทอร์ลอนดอน แต่ละโบโรปกครองโดยสภาลอนดอนโบโรของตน ลอนดอนโบโรในปัจจุบันก่อตั้งขึ้นมาพร้อมกันกับเกรเทอร์ลอนดอนเมื่อวันที่ 1 เมษายน 1965 ภายหลังการประกาศใช้พระราชบัญญัติการปกครองลอนดอน ค.ศ. 1963 ในจำนวนนี้มี 12 โบโรที่ได้รับการกำหนดให้เป็นโบโรของลอนดอนชั้นใน และอีก 20 โบโรเป็นของลอนดอนชั้นนอก ลอนดอนโบโรสามารถเทียบได้กับเขตของกรุงเทพมหานคร
นครลอนดอน ซึ่งเป็นศูนย์กลางทางประวัติศาสตร์ เป็นเทศมณฑลทางพิธีการอีกแห่งหนึ่งที่แยกต่างหากและเป็นเขตการปกครองท้องถิ่นที่มีลักษณะเฉพาะตัว  โดยจะมีหน้าที่ค่อนข้างที่จะแตกต่างจากลอนดอนโบโร อย่างไรก็ตาม พื้นที่ของทั้งสองเทศมณฑลรวมกันจะประกอบเป็นภูมิภาคที่ชื่อเกรเทอร์ลอนดอน ซึ่งทั้งหมดอยู่ภายใต้การปกครองขององค์การบริหารเกรเทอร์ลอนดอน (Greater London Authority)
ลอนดอนโบโรมีประชากรประมาณ 150,000 ถึง 300,000 คน ลอนดอนโบโรชั้นในมักจะมีขนาดเล็กกว่าทั้งในด้านประชากรและพื้นที่ รวมถึงมีประชากรหนาแน่นกว่าลอนดอนโบโรชั้นนอก ลอนดอนโบโรก่อตั้งขึ้นโดยการควบรวมหน่วยการปกครองท้องถิ่นในอดีต และต่อมามีการพิจารณาเปลี่ยนแปลงอาณาเขตของโบโรเล็กน้อยซึ่งดำเนินการไปเมื่อปี 1987 และ 1992 สภาลอนดอนโบโรจะจัดทำบริการสาธารณะส่วนใหญ่ของรัฐบาลท้องถิ่น (เช่น โรงเรียน การจัดการขยะ บริการสังคม ห้องสมุด) ตรงกันข้ามกับองค์การบริหารเกรเทอร์ลอนดอน ที่จัดทำนโยบายเชิงยุทธศาสตร์ซึ่งมีอำนาจจำกัดในพื้นที่ของเกรเทอร์ลอนดอนทั้งหมด
บิเด
โถอนามัย
ฟรูม
ฟรูม  เป็นเมืองและซิวิลพาริชในซัมเมอร์เซตตะวันออก ประเทศอังกฤษ ตั้งอยู่บนพื้นที่สูงที่ไม่เรียบดชิงเขาทางตะวันตกของเทือกเขาเมนดิพ และมีศูนย์กลางอยู่ที่แม่น้ำฟรูม ตั้งอยู่ห่างไปราว ทางใต้ของเมืองบาธ, ทางตะวันออกของทวอนทัน และ ทางตะวันตกของลอนดอน จากสำมะโนประชากรปี 2011 ฟรูมมีประชากร 26,203 คน และเป็นเมืองใหญ่สุดในเขตเมนดิพของซัมเมอร์เซตและเป็นส่วนหนึ่งของเขตเลือกตั้งสภาซัมเมอร์ทันแอนด์ฟรูม
เมืองฟรูมมีวัฒนธรรมและกิจกรรมทางกีฬาภายในเมืองที่หลากหลาย เช่น เทศกาลฟรูม และ พิพิธภัณฑ์ฟรูม ในปี 2014 ฟรูมได้รับการแต่งตั้งให้เป็น "เมืองที่เท่ที่สุดอันดับหก" ในบริเตนโดย "เดอะไทมส์" ฟรูมยังมีรายชื่อเข้ารอบสามเมืองสุดท้ายในประเทศสำหรับรางวัลเออร์บันนิสม์ ประจำปี 2016 ในสาขา 'เมืองอันยิ่งใหญ่' (Great Town Award) ในรายยงานจากปี 2018 เกี่ยวกับ "เมืองที่น่าอยู่ที่สุดในสหราชอาณาจักร" โดย "ซันเดย์ไทมส์" ระบุให้ฟรูมเป็นเมืองที่น่าอยู่ที่สุดในอังกฤษตะวันตกเฉียงใต้ ในเดือนเมษายน 2019 "ไทม์เอาท์" ระบุให้ฟรูมเป็นหนึ่งใน 15 เมืองสำหรับการท่องเที่ยวสุดสัปดาห์จากลอนดอน ฟรูมมักถูกเรียกขานเป็นหนึ่งในชื่อสถานที่ที่อ่านออกเสียงยากที่สุดในสหราชอาณาจักร
สมาพันธรัฐคาทอลิกแห่งไอร์แลนด์
การจัดอันดับของมหาวิทยาลัยเกษตรศาสตร์
บทความนี้กล่าวถึงการจัดอันดับของมหาวิทยาลัยเกษตรศาสตร์ ซึ่งเป็นมหาวิทยาลัยทางด้าน ‘"การเกษตร"’ แห่งแรกของประเทศไทย โดยมีกำเนิดมาจาก "โรงเรียนช่างไหม" และพัฒนาเป็น ‘"โรงเรียนเกษตราธิการ"’ จากการรวมกันของ "โรงเรียนวิชาการเพาะปลูก" "โรงเรียนแผนที่" และ "โรงเรียนกรมคลอง" ในปี พ.ศ. 2560 QS World University Rankings by Subject 2017 จัดอันดับให้มหาวิทยาลัยเกษตรศาสตร์ ติดอันดับ 29 ของโลก ในสาขาการเกษตรและป่าไม้ (Agriculture &amp; Forestry) ซึ่งเป็นอันดับที่ดีที่สุดของมหาวิทยาลัยไทยที่เคยได้รับการจัดอันดับจากสถาบันต่างประเทศ
โดยสถาบันด้านการจัดอันดับในต่างประเทศมีหลายสถาบัน ซึ่งแต่ละสถาบันมีเกณฑ์การจัดอันดับและการให้คะแนนที่แตกต่างกัน